fr fr da da da da da da da da da da da da nb da nb da nb da nb da nb da nb da nb da nb nb nb da nb da nb da nb da da da nb da da nb da nb da da nb en nb da da da nb nb da da da sv nb en da en da da en da da da da da da da da da da nb en en da de en da da da da sv da da da da da da da da nb da en
Bonde | tirsdag d. 11. oktober 2011 kl. 04:55
er tallet, som jeg fra i dag, skal leve med i et helt år. Synes godt nok det er for højt i forhold til, hvordan jeg føler det. Så er det vel bare at glemme og ikke nævne tallet, når nogen spørger.
Denne nabo, som ikke er ham med skoven (plantet lige op til vores have) og læhegn, ville ikke betale for at få det afhentet igen. Ham taler vi så heller ikke med længere. Nu bekoster vi selv, at få fjernet bunkerne og kører betonaffald på genbrugsplads. Gid at man kunne gennemskue sine naboer, inden man køber sit drømmehus, eller ville det blive for kedeligt?
Mor blev 75 i januar 2010, og vi gav hende et gavekort på en tur til de steder i København, som hun gerne ville se. Problemet var bare, at hun selv skulle sætte datoen for dette arrangement. For det kan nemlig aldrig lade sig gøre, når man har en aktiv mor, som har en driftig forretning med udlejning af islandske heste til rideture i skoven og som nærmer sig de 77. Derfor fik hun beskeden, at den 1. oktober kl. 12, skulle hun i Operaen (en af de bygninger, hun gerne ville opleve) og se den meget anmelderroste Tosca. Det kunne hun ikke – kan ikke lade sig gøre – alt for travlt. Men det kom hun, sammen med barnebarn Malene, som heller ikke havde været i bygningen el. set en opera.
Det blev en fantastisk dag, måske fordi “sommeren” viste sig lige på den dag, og min gode ven kom og hentede os, sammen med vores kærester, da Tosca var færdig.
Vi sejlede rundt i kanalerne og endte med at nyde livet i kanalen ved Ovenvande over Gaden, med skøn mad og champagne.
Vi ville afslutte den skønne dag, med at benytte et gavekort til Restaurant Altopalato i Hellerup. Gavekortet købte vi i 2001 og gav til nogle venner, som havde hjulpet os med en ejendomshandel. De fik det aldrig brugt og gav os det tilbage. Tjeneren ringede til ejeren, som bestemt sagde nej, der var gået for lang tid. Hvis der kun var gået 1 måske 2 år, havde det været OK. Men der står altså ingen udløbsdato på og vores gavekortnr. 5, stod allerførst i deres gavekortsbog som ikke anvendt.
Ingen nåde – 1.000 kr. spildt – meget stort desværre.
Ellers går det godt, arbejder fortsat som lægesekretær, nyder livet og savner ikke bloggeriet – overhovedet. Men synes bare ikke, at jeg vil lukke “den” fuldstændigt, det ville være for svært.
| Efterår, Familien, Glæde, Haven |18 Kommentarer
d. 11 okt 2011 kl. 05:101Susanne
Tillykke med fødselsdagen – dejligt at høre nyt fra dig.
d. 11 okt 2011 kl. 05:262Inger Bonde
Tak Susanne – det var sødt af dig 🙂
d. 11 okt 2011 kl. 05:583Inge
Tillykke med dagen uden tal.. 🙂
d. 11 okt 2011 kl. 14:474Inger Bonde
d. 11 okt 2011 kl. 10:245frk. Bibo
Stort tillykke med fødselsagen – igen igen. 🙂
d. 11 okt 2011 kl. 14:476Inger Bonde
Tak igen, igen, igen 😀
d. 11 okt 2011 kl. 18:447Tine - den kreative and
Tillykke med fødselsdagen og tak for en kort opdatering.
d. 11 okt 2011 kl. 19:438Inger Bonde
Tak og selvtak Tine 😀
d. 11 okt 2011 kl. 21:029Kat
Du skal da ogsaa have et tillykke herinde:) Ja, det er surt med saadan et gavekort, det gaelder kun i 3 aar medmindre andet er anfoert.
d. 12 okt 2011 kl. 05:0110Inger Bonde
Mange tak Kat. Og er det virkelig rigtigt – el. det er det vel, når du skriver det. Tak for den information.
d. 14 okt 2011 kl. 17:0911Jens
Kære Sister – jeg har skrevet i min kalender, at jeg skal huske at invitere dig til min fødselsdag når jeg bliver 75. Så håber jeg selvfølgelig, at jeg får en gave magen til din mors. Jaja, man har da lov til at håbe, hehehe…… 😉 Det lyder jo som en helt fantastisk dag. Opera, sejltur i havnen og god middag! Jamen, så kan det altså ikke blive bedre! 😀
d. 14 okt 2011 kl. 17:2712Inger Bonde
Det er helt fint, så har du nemlig lige været med til min 90 års fødselsdag. Det bliver da sjovt – god ide Jens 😀
Men vi kunne nu gøre det på forskud, og denne gang må vi ha Leif med 😉
Ja, den gode middag blev det jo desværre ikke til på dagen, så den har vi til gode.
d. 14 okt 2011 kl. 19:3013Jens
Jeg plejer jo at sige, at så længe man har noget at glæde sig til, så har man også noget at leve for. Jeg vil straks begynde at glæde mig til du bliver 90… 😆
I mellemtiden kan vi selvfølgelig godt lave en anden aftale. Det er godt nok en lidt kedelig sæson, men vi kan jo tjekke programmet til foråret. 😀
d. 15 okt 2011 kl. 06:2914Inger Bonde
Lyder rigtig godt 🙂
d. 20 okt 2011 kl. 13:0315Marie
Varmt tillykke med den forgangne fødselsdag!
Husk på at 55 er ingen alder, sagt af en, der er meget ældre….og stadig ikke føler sig gammel! Dejligt at høre om den gode tur I havde i Operaen.
d. 21 okt 2011 kl. 09:0716Inger Bonde
Tak for fine ord Marie 🙂
d. 26 okt 2011 kl. 13:2117Evi
Stort tillykke med fødselsdagen og hvor er det dejligt at vide at du har det godt og nyder din “næsten” blogløse tilværelse. Det er længe siden jeg har kigget ind her, selvom jeg ofte tænker på dig og alt det fine du har bidraget med i Blogland. Jeg var ret spændt på at se om du stadig var her, det er du heldigvis. 🙂
Billedet af din mor, datter og dig er vel nok skønt, man kan rigtig se at I er i familie. Det var en fin dag I fik, bliver lille smule misundelig.
d. 26 okt 2011 kl. 16:4918Inger Bonde
Nåååååå, hvor er du sød Evi – tak for dejlige ord og tanker.
Ikke være misundelig, men se at komme af sted – det er bare så skønt.
KLIK på header (bænken), hvis du vil retur til start.
I don't have time to worry about who doesn't like me - I'm too busy loving te people who love me.
Bonde til En uge på Uge Folkehøjskole
Inga Marie Andersen til En uge på Uge Folkehøjskole
Bonde til Det er så skønt
Berit Pedersen til Det er så skønt
Bonde til Frivillig IT-hjælper
Karin til Frivillig IT-hjælper
Karin Mathiasen til Glansbilleder
Erik Gulbæk til Begtorp
Tilbageblik Vælg måned marts 2022 februar 2021 juni 2020 marts 2020 februar 2020 januar 2020 juli 2019 juni 2019 april 2019 august 2018 juli 2018 januar 2018 oktober 2017 august 2017 juni 2017 april 2017 oktober 2016 september 2016 juni 2016 maj 2016 april 2016 marts 2016 januar 2016 december 2015 november 2015 august 2015 juni 2015 maj 2015 april 2015 marts 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009 september 2009 august 2009 juli 2009 juni 2009 maj 2009 april 2009 marts 2009 februar 2009 januar 2009 december 2008 november 2008 oktober 2008 september 2008 august 2008 juli 2008 juni 2008 maj 2008 april 2008 marts 2008 februar 2008 januar 2008 december 2007 november 2007 oktober 2007 september 2007 august 2007 juli 2007 juni 2007
Emner Vælg kategori Amsterdam  (2) Arbejde  (103) Barcelona  (1) Blog  (312) Bogglæde  (58) Brok  (108) Bryllup  (1) Bulgarien  (1) Dagligdag  (317) Danmark  (6) Den store verden  (98) Efterår  (38) Familien  (201) Filmglæde  (22) Firenze  (13) Forår  (56) Glæde  (476) Haven  (122) Huset  (153) Hvorfor  (126) Hygge  (103) Ikke kategoriseret  (19) Indbrud  (2) Indkøb  (115) Italien  (6) Jul  (55) Kongelig  (1) Konkurrence  (32) Kunst  (77) Læhegn  (25) Leg  (86) Lidt af hvert  (388) Loppemarked  (1) Mad og drikke  (108) Mandagstema  (12) Mig  (469) Musikglæde  (12) Nabo  (18) Omegnen  (127) Oplevelser  (87) Os  (420) Ønsker  (68) Paris  (2) Påske  (24) Portugal  (4) Rom  (7) Royal  (4) Samler  (12) Sjov  (54) Skole  (47) SkyWatch friday  (23) Sommer  (97) sommerhus  (91) Strik  (12) Tankegang  (78) Teknisk Uheld  (50) Tilbageblik  (110) Tøserne  (60) Vejr  (47) Vinter  (57)
Hvorfor Sister Bonde som navn på en blog?
Jeg er født uden for ægteskab og de første 13 måneder af min levetid, havde jeg min mors efternavn. Mine forældre blev gift og jeg var med som den eneste til vielsen. Her fik jeg fars efternavn.
Knap 2 år efter, kom den første lillebror til verden, han fik fars mellemnavn Bonde. Der gik yderligere 2 år, så kom den næste lillebror, han fik Bonde som mellemnavn.
Da jeg var 19, kom sidste lillebror til verden (fortsat de samme forældre), han fik Bonde som mellemnavn.
Da det blev gratis, at skifte/få andet navn, spurgte jeg min far, om det var ok jeg tog Bonde som mellemnavn. Det var det, men ikke fra brødrenes side: "Det hører kun til den mandlige del af familien" fremturede de.
Efterhånden tror jeg de har accepteret mit valg, og derfor blev det til Søster Bonde (sister - da det er bedre på div. sider med i i stedet for ø), og det er jeg stolt af.
Er en årgang 1956 og gift med Jens som jeg har Stefan og Malene sammen med.
Hvor andet ikke er anført, er al tekst og billeder min(e) - og må kun anvendes efter udtrykkelig aftale med mig.
Denne side er sammensat med WordPress, Design: Catarina.
Alle tekster og billeder på dette site, er beskyttet i henhold til ophavsloven.
© Sister Bonde 2022 All Rights Reserved.